Številka: 371-0102/2020

Datum: 23.9.2021

|  |  |
| --- | --- |
| **Naslov:** | **Dokument identifikacije investicijskega dokumenta – DIIP »Plazovi na lokalni cesti LC 350271, cesta Prevalje – Leše, odsek: od Kuplena do Lukana«** |
| **Predlagatelj:** | Župan Občine Prevalje |
| **Namen sprejema dokumenta:** | Potrjena investicijska dokumentacija je podlaga za pridobitev sredstev Ministrstva za okolje in prostor, Dunajska 48, 1000 Ljubljana.  |
| **Pravna podlaga za sprejem dokumenta:** | Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16). |
| **Obrazložitev:** | Občina Prevalje je pridobila sofinancerska sredstva s strani Ministrstva za okolje in prostor, Dunajska cesta 48, 1000 Ljubljana, za namen odprave posledic neposredne škode po naravni nesreči. Ker je projektantska vrednost investicije 196.545,20 EUR z DDV, je potrebno skladno z Uredbo o enotni metodologiji za pripravo in obravnavo investicijske dokumentacije na področju javnih financ (Uradni list RS, št. [60/06](http://www.uradni-list.si/1/objava.jsp?sop=2006-01-2549), [54/10](http://www.uradni-list.si/1/objava.jsp?sop=2010-01-3041) in [27/16](http://www.uradni-list.si/1/objava.jsp?sop=2016-01-1079)), pripraviti DIIP.V sklopu projekta se izvede kamnito betonski zid med strugo in cesto v območju P1 – P5 v dolžini 54,5 m, kateri se na dolvodni strani naveže zaenkrat na AB zid izveden v preteklosti. Na gorvodni strani, kjer struga spremeni smer, se med P4 – P6 izvede založitev brežine s skalami v suho. Kamnito betonski zid na spodnji zdrseli brežini se izvede pod cesto, za preprečitev nadaljnjega zdrselega materiala. Na krono se vgradi JVO s stebrički. Trasa obstoječe ceste se ne spreminja. Na obravnavanem odseku se cesta na obeh koncih naveže na obstoječo traso. Za potrebe sanacije poškodovane ceste je potrebno asfalt odrezati v območju meje obdelave in spodnji ustroj nasipa dograditi z gramoznim-kamnitim materialom. |
| **Ocena finančnih posledic:** | Vrednost investicije po stalnih cenah:

|  |  |  |  |
| --- | --- | --- | --- |
| **Zap. št.** | **Storitev** | **2021 (€)** | **Skupaj (€)** |
| 1 | Preddela | 30.350,19  | 30.350,19 |
| 2 | Zemeljska dela | 32.437,16  | 32.437,16 |
| 3 | Voziščne konstrukcije | 18.015,57  | 18.015,57 |
| 4 | Odvodnjavanje | 977,80  | 977,80 |
| 5 | Gradbena in obrtniška dela | 55.243,11  | 55.243,11 |
| 6 | Oprema | 4.823,10  | 4.823,10 |
| 7 | Tuje storitve | 4.610,00  | 4.610,00 |
| 8 | Razno | 14.645,69  | 14.645,69 |
| **SKUPAJ BREZ DDV** | **161.102,62** | **161.102,62** |
| **DDV (22 %)** | **35.442,58** | **35.442,58** |
| **SKUPAJ Z DDV** | **196.545,20** | **196.545,20** |

Viri financiranja:

|  |  |  |  |  |
| --- | --- | --- | --- | --- |
| **Zap. št.** | **Vir** | **2021 (€)** | **Skupaj (€)** | **%** |
| 1 | Lastna sredstva | **45.131,34**  | **45.131,34**  | **22,96%** |
| 2 | Ministrstvo za okolje in prostor | **151.413,86**  | **151.413,86**  | **77,04%** |
|  | Skupaj  | **196.545,20**  | **196.545,20**  | **100%** |

DDV za Občino Prevalje v celoti predstavlja strošek. Strošek Občine Prevalje so celotne tuje storitve, posnetek izvedenega stanja s certifikatom, izdelava elaborata za ureditev prometa v času gradnje in del nepredvidenih del. |
| **Predlog sklepa:**  | **Občinski svet Občine Prevalje sprejme Dokument identifikacije investicijskega projekta – DIIP »Plazovi na lokalni cesti LC 350271, cesta Prevalje – Leše, odsek: od Kuplena do Lukana«.****Občinski svet pooblašča župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.** |

Pripravila:

Janja Sekavčnik

 Župan Občine Prevalje

 **dr. Matija Tasič**

*Priloga:*

* *DIIP »Plazovi na lokalni cesti LC 350271, cesta Prevalje – Leše, odsek: od Kuplena do Lukana«*